Idees vir vanjaar se KerskousMet Kersdag om die draai het Maroela Media ŉ paar geskenkidees saamgestel om vanjaar die Kerskouse vol te maak en die jaar met ŉ bederfie of twee af te sluit: Vir die koffiedrinker in jou lewe Nespresso se Vertuo Next-koffiemasjien. (Foto: Verskaf) Nespresso is bekend vir sy hoë-gehalte espresso. Die splinternuwe Vertuo-koffiemasjien bied 30 unieke koffieversnitte in ŉ reeks van vyf koppiegroottes vir koffieliefhebbers om hul boeretroos te geniet soos wat hulle daarvan hou. Nespresso Suid-Afrika het tans die Vertuo-koffiemasjien in drie verskillende modelle in moderne kleure beskikbaar: Vertuo Next, Vertuo Next Premium en Vertuo Next Deluxe. Al die masjiene beskik oor eenvoudige sentrifusie-tegnologie en kan met die druk van ŉ knoppie ŉ dekadente cappuccino of Gran Lungo aan mekaar slaan. Nespresso het hierdie feestyd ook kragte met Johanna Ortiz, die Colombiaanse modeontwerper, saamgesnoer om koffieliefhebbers te betower met ŉ feestelike reeks wat deur woude geïnspireer is. Die Nespresso Gifts of the Forest-versameling vat die handelsmerk se toewyding aan die kosbare omgewing waar koffie gekweek word vas. Die versameling bevat ook ŉ reeks bykomstighede en splinternuwe koffiegeure soos Forest Black, Forest Fruit en Forest Almond. Die Nespresso Vertuo-reeks is vanaf R2 800 aanlyn of in uitgesoekte winkels beskikbaar. Vir die vriendin wat ŉ feestelike drankie geniet ŉ Hele rits alkoholiese drankies is hierdie feestyd beskikbaar. Bloedlemoen se Amber en Original-jenewers word pragtig verpak en is ook beskikbaar in geskenkpakke saam met ŉ snyplank, glasie en ŉ reeks van verskillende Fever Tree-tonikums. Die Ginato Italian-jenewer word ook in geskenkpakke met pizza-snyers, glase en Fever Tree-tonikums te koop aangebied. Vir die rumdrinker in die vriendekring is daar Don Rapa-rum, Kraken-rum en Betrams-rum-geskenkpakke beskikbaar en vir die whisky connoisseur is daar Highland Park Scotch-, Bannermans Scotch-, en Sexton-enkelmout beskikbaar. Vir diegene wat hou van ŉ mooi drankie, maar nie mal is oor die hoofpyn wat daarmee saamkom nie, is daar nie-alkoholiese Abstinence- en Seedlip-aperitiewe en ‑spiritus beskikbaar. Dié geskenkpakke is aanlyn of by uitgesoekte drankwinkels beskikbaar vanaf R400. Vir die binnehuisversierder Geurverspreider. (Foto: Verskaf) Geurverspreiders is altyd ŉ gunsteling-item vir die Kerskous, veral as jy nie seker is watter kleurskemas of dekortendense iemand navolg nie. Geurverspreiders kom in talle verskillende geure en reekse voor en kan vanaf R200 by winkels soos Rain Natural Skincare, Woolworths en Poetry aangekoop word. Egiptiese katoenlinne, katoenkwilts en handdoeke is ook altyd ŉ luukse, welkome geskenk. Winkels soos Volpes het ŉ groot verskeidenheid van dié items in voorraad en sommige van dié items is ook tans op uitverkoping. Beddegoed. (Foto: Verskaf) ŉ Moet-hê-dekoritem is ŉ rattan-mandjie of twee en kan ŉ wonderlike Kersgeskenk wees as jy die persoon se smaak ken. Die mandjies kan gebruik word as wasgoedmandjies, kombersmandjies, mandjies vir los items of selfs potplante. Die mandjies is aanlyn by winkels soos Basketly te koop en kom in verskillende groottes en vorme. Strooikussings kan ook enige sitkamerbank van flou na fantasties neem en daar is hordes verskillende soorte strooikussings in dekorwinkels te koop. Winkels soos Mr. Price Home, @Home en Volpes hou strooikussings in helder kleure en patrone aan wat by enige dekorliefhebber se smaak sal pas. Vir die kamper: Die Travel Wash-sakkie van The North Face. (Foto: Verskaf) The Drop se Base Camp Duffel- en Travel Wash-sakkies is van duursame materiaal gemaak en is ideaal vir reis- en kampnoodsaaklikhede en toiletware. ŉ Materiaalhakie aan die binnekant laat jou toe om die sakkie op te hang en het ook ŉ bandjie wat jy aan die spieëltjie, wat ook by die sakkie ingesluit word, kan vasmaak. Die sakkies is aanlyn beskikbaar teen R599. The North Face se T-hemde vir vroue is lig en daarom is dit perfek vir kampering, veral in die snikhete somer van Afrika. Die T-hemde is aanlyn beskikbaar vanaf R329. Dieselfde handelsmerk het ook plakkies en pette vanaf R549 beskikbaar. Kyk ook na hierdie gids vir geskenkidees vir die jongspan.